GREEK SUPREME COURT DECISION

Decision ID: 794/2024
Decision Number: 794
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη - Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέως του Αρείου Πάγου Ελένης Κοντακτσή (γιατί κωλύεται ο Εισαγγελέας) και της Γραμματέως Ε. Κ., για να δικάσει την αίτηση της αναιρεσείουσας - κατηγορουμένης Κ. Φ. του Σ., κατοίκου ..., η οποία δεν παραστάθηκε, για αναίρεση της υπ'αριθμ. 1770/2023 απόφασης του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορούμενη ζητεί την αναίρεση αυτής, για τους λόγους που αναφέρονται στην από 27 Δεκεμβρίου 2023 αίτησή της αναιρέσεως, η οποία ασκήθηκε με δήλωση, ενώπιον της Γραμματέως του Εφετείου Αθηνών, Μ. Α. Γ., έλαβε αριθμό Ε.Μ.:91/2023 και η οποία καταχωρίστηκε στο οικείο πινάκιο με τον αριθμό 157/2024. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη και να επιβληθούν τα έξοδα στον αναιρεσείοντα.

Judges: Γεώργιο Χριστοδούλου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη -

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη - Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέως του Αρείου Πάγου Ελένης Κοντακτσή (γιατί κωλύεται ο Εισαγγελέας) και της Γραμματέως Ε. Κ., για να δικάσει την αίτηση της αναιρεσείουσας - κατηγορουμένης Κ. Φ. του Σ., κατοίκου ..., η οποία δεν παραστάθηκε, για αναίρεση της υπ'αριθμ. 1770/2023 απόφασης του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορούμενη ζητεί την αναίρεση αυτής, για τους λόγους που αναφέρονται στην από 27 Δεκεμβρίου 2023 αίτησή της αναιρέσεως, η οποία ασκήθηκε με δήλωση, ενώπιον της Γραμματέως του Εφετείου Αθηνών, Μ. Α. Γ., έλαβε αριθμό Ε.Μ.:91/2023 και η οποία καταχωρίστηκε στο οικείο πινάκιο με τον αριθμό 157/2024. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη και να επιβληθούν τα έξοδα στον αναιρεσείοντα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' και εδ.δ' του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠοινΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 έως 162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠοινΔ, στα δικαστικά έξοδα. Στην προκείμενη περίπτωση, όπως προκύπτει από τα αποδεικτικά επίδοσης με ημεροχρονολογίες 4-3-2024 και 4-3-2024, αντίστοιχα, του Τ. Λ., Επιμελητή Δικαστηρίων, η αναιρεσείουσα και ο αντίκλητος δικηγόρος της Ιωάννης Αλεξόπουλος κλητεύθηκαν από τον Εισαγγελέα του Αρείου Πάγου, με την 157/19-2-2024 κλήση, προς συζήτηση της κρινόμενης αιτήσεως αναίρεσης κατά την αναφερόμενη στην αρχή της παρούσας δικάσιμο, νόμιμα και εμπρόθεσμα, προκειμένου να παραστεί η αναιρεσείουσα προσηκόντως (δια ή μετά συνηγόρου) κατά τη συζήτηση των υποθέσεων για την εν λόγω δικάσιμο, οπότε είχε προσδιορισθεί η κρινόμενη αίτησή της, με αριθμό Ε.Μ. 91/2023, για αναίρεση της υπ' αριθμόν 1770/5-12-2023 απόφασης του Πενταμελούς Εφετείου Αθηνών, το οποίο δίκασε ως δευτεροβάθμιο Δικαστήριο και, με την προσβαλλόμενη απόφασή του, απέρριψε ως ανυποστήρικτη την υπ' αριθμ. 103/2023 έφεσή της κατά της υπ' αριθμ. 4727/2022 απόφασης του Γ' Τριμελούς Εφετείου Πλημμελημάτων Αθηνών, η οποία την είχε κηρύξει ένοχη για την πράξη της ψευδούς κατάθεσης και της είχε επιβάλει ποινή φυλακίσεως δώδεκα (12) μηνών, την οποία ανέστειλε επί τριετία, με τη μνεία ότι, αν δεν παραστεί στη δίκη ή στη μετ' αναβολή αυτής με συνήγορό της, η αναίρεσή της θα απορριφθεί ως ανυποστήρικτη. Κατά την ανωτέρω συνεδρίαση, όμως, η αναιρεσείουσα δεν εμφανίσθηκε στο ακροατήριο του Δικαστηρίου αυτού, όταν εκφωνήθηκε το ονοματεπώνυμό της, ούτε εκπροσωπήθηκε από πληρεξούσιο δικηγόρο, προκειμένου να υποστηρίξει την αίτησή της για αναίρεση της ως άνω απόφασης. Με τα δεδομένα αυτά και, εφόσον α) η αναιρεσείουσα κλητεύθηκε νόμιμα και εμπρόθεσμα, όπως προαναφέρθηκε, για να παραστεί μετά ή δια συνηγόρου στο ακροατήριο του Δικαστηρίου αυτού κατά την αναφερόμενη στην αρχή της απόφασης αυτής δικάσιμο (3-4-2024), β) δεν συντρέχει περίπτωση αυτεπάγγελτης εφαρμογής, κατά το άρθρο 514 εδ. γ' περ. β' του ΚΠοινΔ, επιεικέστερου νόμου και γ) δεν συντρέχει περίπτωση αυτεπάγγελτης λήψης υπόψη λόγου αναίρεσης που αναφέρεται στην παρ. 1 του άρθρου 510 του ΚΠοινΔ, αφού η αναιρεσείουσα δεν έχει εμφανιστεί, πρέπει η υπό κρίση αίτηση αναίρεσης να απορριφθεί. Τέλος, πρέπει να επιβληθούν στην αναιρεσείουσα τα δικαστικά έξοδα της παρούσας δίκης (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την με αριθμό Ε.Μ. 91/2023 αίτηση της Κ. Φ. του Σ., για αναίρεση της 1770/5-12-2023 απόφασης του (κατ' έφεση δικάσαντος) Πενταμελούς Εφετείου Αθηνών Επιβάλλει στην αναιρεσείουσα τα έξοδα της ποινικής διαδικασίας, που ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 17 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 31 Μαΐου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρο 166, άρθρο 578 παρ. 1, άρθρο 514 εδ. γ', άρθρου 510, άρθρα 155 έως 162, άρθρου 512, άρθρου 514, άρθρο 578, άρθρο 514
Article Codes: ΠΚ
Law References: nan
Total Articles Cited: 11

DATES MENTIONED: 4-3-2024|19-2-2024|5-12-2023|3-4-2024|03-04-2024|27-12-2023|17-04-2024|31-05-2024

SOURCE: https://areiospagos.gr/nomologia/apofaseis_DISPLAY.asp?cd=KNGVBA518KJLO8SAETXHF44R3WNSEZ&apof=794_2024&info=ΠΟΙΝΙΚΕΣ -  Ζ